लागुऔषध प्रयोग गर्नासाथ कोही पनि त्यसको अम्मली बनिहाल्दैन। तर, जब त्यो पदार्थ उसको आवश्यकता बन्न थाल्छ, त्यसपछि ऊ एडिक्ट वा बिरामी हुन्छ। यसलाई चिकित्सकहरू रोगका रूपमा लिन्छन्। सुरु गर्दा जुन अर्थमा प्रयोग गरे पनि दुर्व्यसनीको रोग लागिसकेपछि ती पदार्थ बिरामीका आवश्यकता बन्छन्। तिनको प्रयोग नगरे उनीहरू 'सिक' हुन्छन्, जसको कारण जिउ दुख्ने, बोल्न, हाँस्न मन नलाग्ने, रिस उठ्ने, खान मन नलाग्ने, वाकवाकी लाग्ने, नाकबाट सिँगान बगिरहने आदि हुन्छन्।
